open-index/open-wikipedia-markdown huggingface dataset:
Alexander Isak

**Alexander Isak** (f. 21. september 1999) er sænskur knattspyrnumaður sem spilar fyrir Liverpool FC og sænska karlalandsliðið í knattspyrnu.

Isak hóf feril sinn með AIK í Stokkhólmi, 17 ára gamall. Hann hélt síðan til Evrópu. Gekk til liðs við Borussia Dortmund og Real Sociedad.

Isak varð næstmarkahæstur í ensku úrvalsdeildinni tímabilið 2024-2025 með 23 mörk fyrir Newcastle United. Hann skoraði í sigri Newcastle á Liverpool í FA-bikarnum sama tímabili þegar Newcastle vann sinn fyrst bikar í yfir 50 ár.  Eftir þrjú tímabil með Newcastle United 2022-2025 hugðist hann fara á nýjar slóðir. Hann tók ekki þátt í undirbúningstímabilinu með liðinu sumarið 2025.  Isak neitaði að æfa með liðinu þegar óskir hans um skipti til annars félag gengu ekki í gegn. Samband hans við Eddie Howe versnaði en það hafði alltaf verið gott. 

Á endanum gerði Isak 6 ára samning við Liverpool 1. september 2025.  Isak gekk brösuglega til að byrja með og glímdi við meiðsli og markaþurrð. Í lok desember skoraði hann mark gegn Tottenham Hotspur en það vildi ekki betur til en að hann klemmdist undir varnarmanni og fótbrotnaði. Hann varð því frá í nokkra mánuði. 

## Titlar
;Real Sociedad 
Copa del Rey 2019-2020

;Newcastle United
FA-bikarinn 2024-2025

## Tilvísanir
Konur í vesturvegi

***Konur í vesturvegi*** (enska: *Westward the Women*) er bandarískur vestri frá 1951 eftir William A. Wellman með Robert Taylor, Denise Darcel og John McIntire í aðalhlutverkum. 

Myndin fjallar um bæinn Whitman's Valley í Kaliforníu þar sem búa margir einhleypir karlar, en fáar konur. Framámaður í bænum ákveður því að auglýsa eftir einhleypum konum í Chicago og flytja þær vestur. 140 konur taka tilboðinu og ferðast vestur á bóginn í stórri vagnalest. Á leiðinni þurfa ferðalangarnir að takast á við margar áskoranir, árásir frumbyggja og innbyrðis átök. Mörgum vikum síðar koma þau loks til Whitman's Valley þar sem konurnar hitta eiginmenn sína.

Myndin kostaði 2,2 milljónir dala í framleiðslu og halaði inn tæplega 4 milljónir. Frank Capra er skrifaður fyrir sögunni og ætlaði upphaflega að leikstýra myndinni sjálfur, en Paramount Pictures hafði ekki áhuga. Wellman tókst að selja Metro-Goldwyn-Mayer hugmyndina. Myndin var frumsýnd á gamlársdag 1951. Á Íslandi var hún tekin til sýninga í Gamla bíói í desember 1955.

Árið 1985 gripu karlmenn í spænska þorpinu Plan til sama ráðs eftir að hafa séð myndina í sjónvarpinu. Þá voru yfir 40 einhleypir karlar í þorpinu, en aðeins ein einhleyp kona, þar sem konur bæjarins höfðu flust burt. Þeir auglýstu í blöðum eftir „vagnalest af konum“ (*caravana de mujeres* sem er titill myndarinnar á spænsku). Það skilaði árangri og í kjölfarið voru haldin 33 brúðkaup. Atvikið varð innblástur fyrir spænsku myndina *[[Blóm annarra heima]]* (*Flores de otro mundo*) frá 1999.

Lukku-Lákabókin *[[Makaval í Meyjatúni]]* frá 1985 byggist lauslega á myndinni.

## Tilvísanir
Frumefni í lotu 2

**Frumefni í lotu 2** eru átta frumefni í 2. lotu lotukerfisins. Þetta eru frumefnin litín, beryllín, bór, kolefni, köfnunarefni, súrefni, flúor og neon. Þau fylla annað rafeindahvel sitt í s-blokk (2 rafeindir) og p-blokk (6 rafeindir). Síðustu fimm frumefni þessarar lotu fylgja áttureglunni þannig að átta gildisrafeindir þarf til að fylla ysta rafeindahvelið. Litín og beryllín missa oftast sínar gildisrafeindir og fá þá stöðugt innra rafeindahvel með 2 gildisrafeindir. Bór hefur rafeindahörgul, of fáar gildisrafeindir til að uppfylla átturegluna, en of margar til að missa þær.

Frumefni í lotu 2 hafa oft sterkustu einkenni efna í sínum flokki. Þannig er litín minnst hvarfgjarni alkalímálmurinn, flúor er hvarfgjarnasta halógenið, og neon er stöðugasta eðalgasið.

## Tilvísanir
Utandeild karla í knattspyrnu

**Utandeild karla í knattspyrnu**  er deildarkeppni sem var sett á laggirnar árið 2025. Deildin átti að hefjast 2024 en vegna lélegrar þátttöku var henni frestað.

Í deildinni keppa 7 lið og tvö fara upp í 5. deild.

## Tilvísanir
Gullkistan Vestfirðir

**Gullkistan Vestfirðir** er sýning atvinnulífs og menningar á Vestfjörðum sem haldin er af Vestfjarðastofu. Hún var síðast haldin í september 2025.

Forveri Vestfjarðarstofu, Atvinnuþróunarfélag Vestfjarða, hafði áður haldið sýningarnar undir nöfnunum *Atvinnuvegasýning Vestfjarða* og *Perlan Vestfirðir*.

## Sýningar
*1997 - Atvinnuvegasýning Vestfjarða - Íþróttahúsið á Torfnesi
*1998 - Atvinnuvegasýning Vestfjarða - Íþróttahúsið á Torfnesi
*2002 - Perlan Vestfirðir - Perlan
*2004 - Perlan Vestfirðir - Perlan
*2006 - Perlan Vestfirðir - Perlan
*2025 - Gullkistan Vestfirðir - Íþróttahúsið á Torfnesi

## Tilvísanir
Knud Kristensen

**Knud Kristensen** (26. október 1880 – 28. september 1962) var forsætisráðherra Danmerkur frá 7. nóvember 1945 til 13. nóvember 1947 í fyrstu kjörnu ríkisstjórn landsins eftir hernám Þjóðverja í seinni heimsstyrjöldinni. Eftir þingkosningarnar 1945 myndaði Kristensen minnihlutastjórn Venstre-flokksins.

## Æviágrip
Knud Kristensen var menntaður búfræðingur og bóndi að atvinnu. Frá 1901 til 1902 nam hann við Kaupmannahafnarháskóla, frá 1903 til 1904 við Dalum-landbúnaðarskólann og frá 1906 til 1907 við lýðháskólann í Askov. Frá 1907 til 1920 átti hann býli við Ødsted í Vejle, og síðan Biviumgård í Humlebæk. Hann var kjörinn á þing í fyrsta sinn árið 1920. Hann var aftur kjörinn á þing árið 1932 og sat á þingi þar til hann sagði upp þingsæti sínu 15. janúar 1949.

Þegar Kristensen var forsætisráðherra samþykkti þingið ný almannatryggingalög í júní 1946 þar sem greiðslur voru hækkaðar. Eftirlaunaaldur karlmanna var hækkaður úr 60 árum í 65 en eftirlaun voru áfram greidd til fólks yfir 69 ára aldri ef það var við slæma heilsu eða í sértilfellum. Með nýjum lögum um framkvæmdastyrki í apríl 1946 var stjórnvöldum boðið upp á lága vexti til að styðja byggingar húsnæðis fyrir þurfafólk, auk þess sem leigustyrkir voru innleiddir fyrir fjölskyldur með ung börn.

Kristensen sagði af sér sem forsætisráðherra þegar danska þingið samþykkti vantrauststillögu gegn honum vegna misheppnaðra fyrirætlana hans um að innlima Suður-Slésvík í Danmörku. Danmörk hafði afsalað sér Slésvík og Holtsetalandi eftir seinna Slésvíkurstríðið árið 1864 og hafði endurheimt hluta Norður-Slésvíkur eftir fyrri heimsstyrjöldina þegar þjóðaratkvæðagreiðsla var haldin þar um framtíð héraðsins. Tilraunir Dana til að endurinnlima Suður-Slésvík eftir seinni heimsstyrjöldina runnu út í sandinn vegna andstöðu íbúa Suður-Slésvíkur. Hugh Champion de Crespigny, hernámsstjóri Breta í Slésvík, stóð með þýskum almenningi í málinu þar sem hann óttaðist að mikil íbúafjölgun vegna brottreksturs Þjóðverja frá landsvæðum sem hafði verið afsalað til Póllands myndi valda glundroða. 

Ósigurinn í Slésvíkurmálinu leiddi til þess að Kristensen varð fráhverfur eigin stjórnmálaflokki. Þegar ný stjórnarskrá var innleidd í Danmörku árið 1953 sagði Kristensen sig úr Venstre og stofnaði nýjan flokk, Óháða flokkinn (*De Uafhængige*). Nýi flokkurinn náði aldrei verulegum áhrifum.

## Heimildir
*Kristian Hvidt  (1995) *Statsministre i Danmark fra 1913 til 1995* 	(Copenhagen: Nyt nordisk forlag A. Busck) 
*Hanne Eriksen  (1978) *Partiet De Uafhængige 1953-1960* (Odense Universitetsforlag)  .

## Tilvísanir
Merki Alþýðulýðveldisins Kína

**Merki Alþýðulýðveldisins Kína** er þjóðartákn Alþýðulýðveldisins Kína. Það sýnir gyllta mynd af Tiananmen, hliðinu að Forboðnu borginni í Beijing í rauðum hring. Yfir hliðinu eru stjörnurnar fimm úr fána Kína þar sem stærsta stjarnan táknar Kínverska kommúnistaflokkinn, en hinar fjórar tákna byltingarstéttirnar fjórar sem eru skilgreindar í maóisma. Umhverfis rauða hringinn eru hveitiknippi yst og hrísgrjónaknippi innar. Neðst er tannhjól sem táknar iðnverkafólk. Samanlagt tákna myndirnar byltingu Fjórða maíhreyfingarinnar og bandalag verkalýðsins sem tókst að stofna Alþýðulýðveldið Kína. 

Merkið var tekið upp árið 1950. Það var sett saman úr tillögum tveggja hópa hönnuða frá tveimur háskólum.

## Tilvísanir
Úsa

**Úsa** (enska: Ouse, frb. ) er á í Norður-Jórvíkurskíri á Englandi. Áin er framhald árinnar Ure, en samanlögð lengd ánna Ure og Úsu er 208 km, sem er þá sjötta lengsta áin í Bretlandi, og einnig sú lengsta sem liggur öll í einni sýslu. Úsa ein er einungis um 84 km, en heildarlengd árinnar er umdeild.

Deilt er um hvort Úsa hefjist við sameiningu Ure og hinnar miklu minni Ouse Gill Beck við Cuddy Shaw Reach nálægt Linton-on-Ouse, um sex mílur neðan við staðinn þar sem áin Swale rennur saman við Ure. Önnur skoðun er skráð í riti sem birtist í *The Yorkshire Post* í ritröð frá 1891, sem var skrifuð og teiknuð af Tom Bradley. Lýsing hans og kort – einkum í frásögn hans af ánni Swale – segir Úsu hefjast við sameiningu Swale og Ure. Í frásögn hans kemur fram að Úsa hafi enga sérstaka uppsprettu, heldur hefjist hún frá nefndum ármótum og liggi svo niður í Humru, þar sem hún rennur saman við ána Trent.

Leið Úsu liggur áfram niður frá Linton-on-Ouse í gegnum Jórvík og nærliggjandi bæina Selby og Goole, og sameinast svo Trent við Trent Falls, nálægt þorpinu Faxfleet, og rennur svo í Humru.
Birmingham (Alabama)

**Birmingham** er borg í Alabama, Bandaríkjunum. Íbúafjöldinn var 200.733 árið 2020. Borgin er staðsett í Jefferson og Shelby-sýslu.

## Tilvísanir

## Tenglar
*
Burbank

**Burbank** er borg í Los Angeles-sýslu, Kaliforníu í Bandaríkjunum. Þar bjuggu 107.337 manns árið 2020.

## Tilvísanir

## Tenglar
*
Anaheim

**Anaheim** er borg í Orange-sýslu, Kaliforníu í Bandaríkjunum. Íbúafjöldinn var 346.824 árið 2020. Í borginni má finna skemmtigarðinn Disneyland.

## Tilvísanir

## Tenglar
*
Aurora (Colorado)

**Aurora** er borg í Colorado í Bandaríkjunum. Íbúafjöldinn árið 2020 var 386.261. Borgin er staðsett í Arapahoe, Adams og Douglas-sýslu.

## Tilvísanir

## Tenglar
*
Henderson (Nevada)

**Henderson** er borg í Clark-sýslu, Nevada í Bandaríkjunum. Íbúafjöldinn árið 2020 var 317.610. Borgin er næstfjölmennasta borg Nevada-fylkis.

## Tilvísanir

## Tenglar
*
Francesca Albanese

**Francesca Paola Albanese** (f. 30. mars 1977) er ítalskur lögfræðingur og sérfræðingur í mannréttindum sem hefur verið sérstakur sendifulltrúi Sameinuðu þjóðanna í málefnum Palestínu frá 1. maí 2022. Hún var upphaflega skipuð til þriggja ára en var skipuð til þriggja ára í viðbót í apríl 2025. Hún er fyrsta konan til að gegna þessari stöðu.

Albanese veitti mannréttindaráði Sameinuðu þjóðanna skýrslu um stöðu mála á Gazaströndinni í stríði Ísraels og Hamas í mars 2024. Í skýrslunni sagði hún sterkar vísbendingar vera um að Ísrael væri að fremja þjóðarmorð gegn Palestínumönnum á Gazaströndinni. Hún ályktaði jafnframt að hryðjuverkaárás Hamas á Ísrael 7. október 2023 hefði ekki verið knúin áfram af gyðingahatri heldur af kúgun Ísraela á Palestínumönnum. Ísraelar og bandamenn þeirra hafa ítrekað sakað Albanese sjálfa um gyðingahatur vegna ályktana hennar. Albanese sagðist hafa fengið fjölda hótana eftir að hún veitti skýrsluna.

Í júlí 2025 hvatti Albanese ríki heims til að setja bann á vopnasölu til Ísraels og slíta viðskiptatengslum við landið. Hún benti jafnframt á rúmlega 60 fyrirtæki sem hún sagði hafa stutt landtöku og hernað Ísraela, meðal annars bandarísk stórfyrirtæki eins og Microsoft og Caterpillar.

Síðar í júlí 2025 hófu Bandaríkin refsiaðgerðir gegn Albanese, meðal annars með ferðatakmörkunum og frystingu eigna. Marco Rubio utanríkisráðherra Bandaríkjanna sagði Albanese hafa með „ólögmætum og skammarlegum“ hætti hvatt Alþjóðlega sakamáladómstólinn til að grípa til aðgerða gegn bandarískum og ísraelskum embættismönnum, fyrirtækjum og stjórnendum þeirra. Rubio sagði þetta gróft brot á fullveldi ríkjanna þar sem þau væru ekki aðilar að Rómarsamþykkt um Alþjóðlega sakamáladómstólinn.

Sameinuðu þjóðirnar gagnrýndu refsiaðgerðirnar gegn Albanese. Stéphane Dujarric, talsmaður aðalritara Sameinuðu þjóðanna, sagði þær setja hættulegt fordæmi. Volker Türk mannréttindastjóri Sameinuðu þjóðanna hvatti til tafarlausrar endurskoðunar þeirra.

## Tilvísanir
Daníel Tristan Guðjohnsen

**Daníel Tristan Guðjohnsen** (f. 1. mars 2006) er íslenskur knattspyrnumaður sem spilar fyrir sænska félagið Malmö FF. 

Daniel spilaði með yngriflokkaliðum á Spáni, FC Barcelona and Real Madrid. Hann hélt til Svíþjóðar árið 2022.

Daníel var kallaður í fyrsta skipti A-landsliðið haustið 2025 leik í undankeppni EM 2026 gegn Aserbaísjan. Hann kom inn á sem varamaður í seinni hálfleik. 

Daníel er af fótboltaætt en Eiður Guðjohnsen er faðir hans, Arnór Guðjohnsen afi og Sveinn Aron Guðjohnsen og Andri Lucas Guðjohnsen bræður hans.

## Tenglar
* Daníel Guðjohnsen á vef KSÍ
* Transfermarkt

## Tilvísanir
Echoes of the End

***Echoes of the End*** er þriðja persónu ævintýraleikur frá árinu 2025 sem Myrkur Games þróaði og Deep Silver gaf út. Hann var gefin út 12. ágúst 2025 fyrir Windows, Xbox Series X/S og PlayStation 5. Spilarinn tekur á sig hlutverk Ryn (leikin af Aldís Amah Hamilton), ungri stríðskonu sem fædd er með sjaldgæfan hæfileika til að stjórna fornum töfrum í heimi þar sem mörg konungsríki berjast um stjórn á leyfum gamals heimsveldis.

## Tilvísanir
Malibu

**Malibu** er strandborg í Los Angeles-sýslu, Kaliforníu í Bandaríkjunum. Íbúar voru 10.654 árið 2020.

## Tilvísanir

## Tenglar
*
Inglewood

**Inglewood** er borg í Kaliforníu í Bandaríkjunum. Íbúafjöldinn var 107.762 árið 2020. Borgin er staðsett í Los Angeles-sýslu.

## Tilvísanir

## Tenglar
*
Fótbolti.net bikarinn

**Fótbolti.net bikarinn** er bikarkeppni neðri deilda á Íslandi. Keppnin fór fyrst fram árið 2023. 

32 lið úr 2.-4. deild taka þátt og keppnin er spiluð milli júní og septembers.

Núverandi bikarmeistarar eru Víkingur Ólafsvík eftir að hafa lagt Tindastól af hólmi 2:0

## Sigurvegarar

* 2023 Víðir
* 2024 Selfoss
* 2025 Víkingur Ólafsvík

## Tilvísanir
Heklína

**Steven Thor Grygelko**, þekktur undir listamannsnafninu **Heklína** (17. júní 1967 - 3. apríl 2023), var íslensk-bandarískur  leikari og dragdrottning. Hann var þekktur fyrir rekstur á skemmtistaðnum Oasis í San Francisco og er talin hafa átt þátt í að móta draglistaformið í þeirri mynd sem það þekkist í dag.

Hann fannst látinn í íbúð sinni í London árið 2023 við grunsamlegar aðstæður. Tveimur árum seinna var breska lögreglan ekki enn búin að gefa út dánarorsök.

## Tilvísanir
Vestfjarðastofa

**Vestfjarðastofa** er sjálfseignarstofnun sem stofnuð var 1. desember 2017. Undir hana heyra Markaðsstofa Vestfjarða og menningarfulltrúi Vestfjarða. Hún tók við verkefnum sem Atvinnuþróunarfélag Vestfjarða og Fjórðungssamband Vestfirðinga sinntu áður. Tilgangur hennar er að vinna að hagsmunamálum Vestfjarða og efla atvinnulíf á Vestfjörðum, stuðla að velferð íbúa og markaðsetja þá sem ferða- og búsetukost.

## Tilvísanir
Huntsville

**Huntsville** getur átt við:

;Bandaríkin
*Huntsville (Alabama)
*Huntsville (Arkansas)
*Huntsville (Connecticut)
*Huntsville (Illinois)
*Huntsville (Indiana)
*Huntsville (Kansas)
*Huntsville (Mississippi)
*Huntsville (Missouri)
*Huntsville (Norður-Karólínu)
*Huntsville (Ohio)
*Huntsville (Tennessee)
*Huntsville (Texas)
*Huntsville (Utah)
*Huntsville (Washington)
*Huntsville (Vestur-Virginíu)

;Kanada
*Huntsville (Ontario)
Tuscaloosa

**Tuscaloosa** er borg í Tuscaloosa-sýslu, Alabama í Bandaríkjunum. Íbúar voru 99.600 árið 2020.

## Tilvísanir

## Tenglar
*
Fayetteville (Arkansas)

**Fayetteville** er borg í Arkansas í Bandaríkjunum. Íbúar voru 93.949 árið 2020. Borgin er höfuðstaður Washington-sýslu.

## Tilvísanir

## Tenglar
*
Fayetteville

**Fayetteville** getur átt við:

* Fayetteville, borg í Arkansas í Bandaríkjunum
* Fayetteville, borg í Norður-Karólínu í Bandaríkjunum
Mobile (Alabama)

**Mobile** er borg í Alabama í Bandaríkjunum. Íbúar borgarinnar voru 187.041 árið 2020. Hún er staðsett í samnefndri sýslu.

## Tilvísanir

## Tenglar
*
Montgomery

**Montgomery** getur átt við:

## Staðir
* Montgomery, höfuðborg Alabama-fylkis í Bandaríkjunum
* Montgomery-sýslu, heiti sýslna í Bandaríkjunum
* Montgomery, bæ í Wales
Gilbert (Arizona)

**Gilbert** er borg í Maricopa-sýslu, Arizona í Bandaríkjunum. Árið 2020 var íbúafjöldinn 267.918.

## Tilvísanir

## Tenglar
*
Kristian Hlynsson

**Kristian Nökkvi Hlynsson** (f. 23. janúar 2004) er íslenskur knattspyrnumaður sem spilar með hollenska liðinu FC Twente og íslenska landsliðinu. Hann hóf ferilinn með Breiðabliki.

Bróðir Kristians er Ágúst Hlynsson, knattspyrnumaður með Vestra.
Monera

**Monera** (úr grísku μονήρης *moneres* „stakur“) var áður ríki einfruma dreifkjörnunga. Nú er dreifkjörnungum skipt milli tveggja léna: gerla og fyrna.

Fyrstur til að stinga upp á fylkinu *Monera* var Ernst Haeckel árið 1866. Löngu síðar, eða árið 1925, stakk Édouard Chatton upp á því að gera það að sérstöku ríki. Það var eitt af fimm ríkjum í kerfi Roger Whittaker árið 1969. Whittaker skipti einfrumungum í dreifkjörnunga (*Monera*) og heilkjörnunga (*Protista*). Whittaker var samt á þeirri skoðun að ríki hans væru ekki einstofna. Árið 1977 sýndu Carl Woese og George Fox fram á að fyrnur væru jafn óskyldar bakteríum og heilkjörnungum, sem vakti mikla athygli og deilur. Sumir vísindamenn, líkt og Thomas Cavalier-Smith, hafna því að fyrnur eigi heima í sérflokki og vilja enn flokka þær með bakteríum.

## Tilvísanir
Mars sjálfboðaliðanna

**„Mars sjálfboðaliðanna“** (kínverska: 义勇军进行曲; pinyin: *Yìyǒngjūn jìnxíngqǔ*) er þjóðsöngur Alþýðulýðveldisins Kína síðan 1978. Ólíkt eldri þjóðsöngvum, var textinn skrifaður á kínversku alþýðumáli í stað klassískrar kínversku. 

Textinn var saminn af kommúníska leikskáldinu Tian Han árið 1934, eftir innrás Japana í Mansjúríu. Árið eftir samdi tónskáldið Nie Er lag við textann. Lagið var notað í kvikmyndinni *[[Fēngyún Érnǚ]]* og varð vinsælt hergöngulag í öðru stríði Japans og Kína. Kínverski kommúnistaflokkurinn gerði það að óopinberum þjóðsöng árið 1949. Í menningarbyltingunni var Tian Han gagnrýndur og fangelsaður. Hann lést í haldi árið 1968. Á þeim tíma var lagið „Austrið er rautt“ eftir Li Youyuan gert að óformlegum þjóðsöng. Árið 1978 var „Mars sjálfboðaliðanna“ aftur gerður að opinberum þjóðsöng, fyrst með breyttum texta, en síðan í upprunalegri mynd frá 1982.

## Tilvísanir
Xi-fljót

**Xi-fljót** (kínverska: 西江; pinyin: *Xi Jiāng*; ) er vestari þverá Perlufljóts í Suður-Kína. Xi-fljót verður til við samruna Gui-fljóts og Xun-fljóts við Wuzhou í Guangxi. Það rennur svo í austur gegnum Guangdong út í árósa Perlufljóts við Zhaoqing og þar út í Suður-Kínahaf. Helstu borgir við Xi-fljót eru Wuzhou, Zhaoqing og Jiangmen. Hægt er að sigla eftir allri ánni.

## Tilvísanir
Charlie Kirk

**Charles James Kirk** (14. október 1993 – 10. september 2025) var bandarískur hægri-sinnaður aðgerðarsinni, álitsgjafi, rithöfundur og fjölmiðlamaður. Hann var á meðal stofnenda samtakanna  og var framkvæmdastjóri þeirra til dauðadags, en samtökin hafa það markmið að kynna og tala fyrir sjónarmiðum íhaldsmanna í menntaskólum og háskólum í Bandaríkjunum. Honum hefur verið lýst sem einum af áhrifamestu íhaldsmönnunum í bandarískum stjórnmálum á síðari árum og áköfum bandamanni Donald Trump.

Þann 10. september 2025 var Kirk skotinn til bana af leyniskyttu við háskóla í Utah þar sem hann var staddur við rökræður. Verknaðurinn vakti hörð viðbrögð og fordæmingar stjórnmálamanna innan og utan Bandaríkjanna. Tveimur dögum síðar var 22 ára maður frá Utah að nafni Tyler Robinson handtekinn fyrir morðið.

## Tilvísanir
Sébastien Lecornu

**Sébastien Lecornu** (f. 11. júní 1986) er franskur stjórnmálamaður sem hefur verið forsætisráðherra Frakklands frá 9. september 2025. Lecornu er hægrisinnaður og aðhyllist gaullískar og félagslega íhaldssamar stjórnmálaskoðanir.

Lecornu hefur verið ráðherra í öllum ríkisstjórnum Frakklands frá árinu 2017. Hann var varnarmálaráðherra í þrjú ár áður en hann varð forsætisráðherra og var yngsti varnarmálaráðherra í sögu Frakklands.

Emmanuel Macron forseti skipaði Lecornu forsætisráðherra þann 9. september 2025 eftir að franska þingið lýsti yfir vantrausti á François Bayrou. Lecornu tók við embætti í miðjum mótmælum gegn stefnu Macrons forseta. Hann lofaði því að vinna að „pólitískum og kerfislegum jöfnuði fyrir farsæld landsins“.

Lecornu sagði af sér þann 6. október 2025, innan við mánuð frá því að hann var skipaður í embætti. Daginn áður hafði hann kynnt nýja ríkisstjórn sem var að mestu óbreytt frá stjórn Bayrou. Næsta dag tilkynnti Lecornu afsögn sína og sagði skilyrði fyrir áframhaldandi setu sinni í embætti ekki fyrir hendi. Hann vísaði til þess að þingflokkar hefðu ekki verið reiðubúnir til að miðla málum milli ólíkra sjónarmiða.

Macron endurútnefndi Lecornu forsætisráðherra þann 10. október, fáeinum dögum eftir að hann sagði af sér. Hann stóð af sér vantrauststillögu með hjálp Sósíalistaflokksins þann 16. október eftir að hann tilkynnti að áætlunum um að hækka eftirlaunaaldur yrði frestað fram yfir næstu forsetakosningar og að fleiri sparnaðaraðgerðir yrðu ekki þvingaðar í gegn án atkvæðagreiðslu.

## Tilvísanir
Chandler (Arizona)

**Chandler** er borg í Arizona í Bandaríkjunum. Íbúar hennar voru 275.987 árið 2020. Borgin er staðsett í Maricopa-sýslu.

## Tilvísanir

## Tenglar
*
Chandler

**Chandler** getur átt við:

* Chandler, borg í Arizona í Bandaríkjunum
* Chandler, gíg á tunglinu
Scottsdale

**Scottsdale** er borg í Maricopa-sýslu, Arizona í Bandaríkjunum. Íbúafjöldinn var 241.361 árið 2020.

## Tilvísanir

## Tenglar
*
Peoria (Arizona)

**Peoria** er borg í Arizona, Bandaríkjunum. Þar bjuggu 190.985 manns árið 2020. Borgin er staðsett í Maricopa og Yavapai-sýslu.

## Tilvísanir

## Tenglar
*
Plötuspilari

**Plötuspilari** („grammófónn“ í eldra máli) er hljómflutningstæki til að leika tónlist og annað hljóð af hljómplötum. Plötuspilari hefur nál sem leikur í rásum á plötunni. Nálin tengist við nema í nálarhausnum sem nemur sveiflurnar í nálinni og breytir þeim í hljóð. Eldri plötuspilarar notuðu hljóðhimnu sem endurskapaði hljóðsveifluna sem var mögnuð upp með áföstu horni eða í hlustunarpípu sem notandinn lagði eyrun að. Nú til dags tengist nálin við segulhylki sem sendir rafræn boð til magnara sem aftur tengist hátalara eða heyrnartólum með hljóðsnúru eða þráðlaust.

Thomas Edison fann upp fyrsta hljóðritann (*phonograph*) árið 1877. Alexander Graham Bell betrumbætti uppfinninguna og setti grafófóninn á markað á 9. áratug 19. aldar. Grafófónninn gat tekið upp og spilað hljóð af vaxhólkum. Undir lok aldarinnar fann Emile Berliner upp grammófóninn sem lék hljóð af flötum diskum sem hægt var að fjölfalda. Næstu ár og áratugi voru ýmsar endurbætur gerðar á plötuspilaranum, bæði snúningskerfinu, nálinni, hljómhylkinu og hljóðjöfnunartækni.

Hljómplatan varð ráðandi miðill fyrir markaðssetningu tónlistar næstu áratugi og plötuspilarar voru fyrstu hljómflutningstækin sem voru seld til heimilisnota. Á 7. áratug 20. aldar komu kasettutæki fram á sjónarsviðið og geislaspilarar á 9. áratugnum. Síðustu ár hafa plötuspilarar átt endurkomu á markaðinn, þar sem hljómur vínýlplatna þykir eftirsóknarverður.

## Tilvísanir
Hljómflutningstæki

**Hljómflutningstæki** eru raftæki fyrir flutning tónlistar og annars hljóðs af upptökumiðlum af ýmsu tagi, til afþreyingar á heimilum, í fyrirtækjum og farartækjum. Öflugri tæki sem notuð eru á tónleikum og dansstöðum nefnast hljóðkerfi. Hljómflutningstæki geta verið innfelld, ýmist ein og sér eða í hljómtækjastæðum þar sem mörg tæki eru sett saman í eitt, eða stök tæki sem tengjast sama hljómmagnara, hátölurum og surround-kerfum.

Saga hljómflutningstækja hófst með handknúnum eða upptrekktum hljóðritum og plötuspilurum. Elstu rafrænu hljómflutningstækin voru einóma lággæðahljómtæki. Á millistríðsárunum breiddust útvarpsviðtæki út meðal almennings með einum hátalara í viðarkassa. Eftir síðari heimsstyrjöld náðu svokallaðir radíófónar vinsældum, en það voru litlir skápar með innfelldu útvarpsviðtæki og plötuspilara með einum hátalara. Frá 6. áratug 20. aldar tók tvíóma hljóð smám saman við af einóma hljóði í miðlun tónlistar. Tekið var að tala um hágæðahljómtæki eftir því sem tækin urðu betri og truflanir minni. Áhugafólk og tækjaframleiðendur tóku að keppast við að ná sem bestum hljómgæðum. Tvíóma upptökur urðu ráðandi á tónlistarmiðlum. Hátalarar voru nú seldir sérstaklega til að hægt væri að koma þeim fyrir þannig að hljómgæði hlustandans yrðu sem mest. Á 9. áratugnum komu surround-kerfi á markað með mörgum hátölurum og upptökumiðla með minnst fjórum rásum. Á þeim tíma komust hljómtækjasamstæður með lausum hátölurum í tísku. Geislaspilarar tóku smám saman við af plötuspilurum og kassettutækjum á 9. og 10. áratug 20. aldar um leið og stafræn tónlist varð ríkjandi í upptöku og miðlun. Heimabíókerfi urðu vinsæl eftir að tekið var að selja stafrænar kvikmyndir á DVD- og BluRay-diskum. Eftir aldamótin 2000 hafa komið fram ýmis tæki fyrir miðlun stafræns hljóðs, meðal annars streymi og mp3-spilarar, og þráðlausir hátalarar, snjallhátalarar og þráðlaus heyrnartól hafa náð miklum gæðum. Á sama tíma hafa plötuspilarar og vínýlplötur átt endurkomu vegna þess hve hljómurinn þykir eftirsóknarverður.

Dæmigerð hljómflutningstæki á heimilum eru samsett úr einhvers konar afspilunartæki (geislaspilara, plötuspilara, kassettutæki, tölvu, útvarpsviðtæki), magnara (steríóviðtæki, formagnara og magnara) og hljóðbreyti (hátalara eða heyrnartól).

## Tilvísanir
Eyþór Einarsson

**Eyþór Einarsson** (8. febrúar 1929 – 24. nóvember 2021) var íslenskur grasafræðingur sem starfaði nær alla ævi hjá Náttúrufræðistofnun Íslands og var forstöðumaður hennar í 14 ár. Hann var sérfræðingur í plöntulandfræði og rannsakaði gróðurbelti á Íslandi, og útbreiðslu og hop plöntutegunda. Hann varaði meðal annars við útbreiðslu alaskalúpínu á Íslandi árið 1995. Árið 1958 tók hann þátt í rannsóknarleiðangri danska jarðfræðingsins Lauge Koch á Austur-Grænlandi.

## Tilvísanir
Alrekur 1.

**Alrekur I.** (latína *Alaricus*, gotneska *Alareiks*) var konungur vestgota frá 395 til 411. Hann fæddist í kringum árið 370 e.Kr. á eyjunni Peuke, sem nú liggur í Rúmeníu, og lést 410 við Consentiu á Ítalíu.

Árið 400 leiddi Alrekur Vestgota yfir Alpafjöll og réðst inn á Ítalíu. Tíu árum síðar vann hann Róm og fór ránshendi um borgina.

## Tilvísanir
Stockton (Kaliforníu)

**Stockton** er borg í Kaliforníu í Bandaríkjunum. Íbúafjöldinn var 320.804 árið 2020. Borgin er höfuðstaður San Joaquin-sýslu.

## Tilvísanir

## Tenglar
*
Stockton

**Stockton** getur átt við:

* Stockton, borg í Kaliforníu í Bandaríkjunum
* Stockton-on-Tees, bæ á Englandi
Riverside (Kaliforníu)

**Riverside** er borg í Kaliforníu, Bandaríkjunum. Íbúar voru 314.998 árið 2020. Borgin er höfuðstaður Riverside-sýslu. 

Kaliforníuháskóli í Riverside er staðsettur í norðausturhluta borgarinnar.

## Tilvísanir

## Tenglar
*
Irvine (Kaliforníu)

**Irvine** er borg í Orange-sýslu, Kaliforníu í Bandaríkjunum. Þar bjuggu 307.670 manns árið 2020.

Kaliforníuháskóli í Irvine er staðsettur í borginni.

## Tilvísanir

## Tenglar
*
Trent

**Trent** er þriðja lengsta fljót Englands. Áin  á upptök í Staffordshire og fer m.a. í gegnum þéttbýlin Stoke-on-Trent, Burton-upon-Trent og Nottingham áður en hún sameinast ánni Ouse. Trent hefur oft flætt yfir bakka sína og breytt um farveg eftir stórflóð. Síðasta stórflóð var árið 2000. Sjávarflóð upp í ána eru hugsanlega kennd við sjávarguðinn Ægi, *Trent Aegir*. Önnur skýring er úr fornensku, *eagor* eða flóð.
Svavar Gests

**Svavar Lárus Gestsson**, þekktur sem **Svavar Gests** (17. júní 1926 – 1. september 1996) var íslenskur trommuleikari, tónlistarframleiðandi, útgefandi og útvarpsþáttastjórnandi. Hann lærði við Juilliard-skólann í New York, ásamt Kristjáni Kristjánssyni og varð fyrsti trommuleikari KK-sextetts. Svavar stofnaði Hljómsveit Svavars Gests sem var virk á árunum 1949 til 1965. Árið 1964 stofnaði hann tónlistarútgáfuna SG-hljómplötur sem var ein helsta tónlistarútgáfa Íslands fram á 9. áratug 20. aldar þegar Steinar urðu fyrirferðarmeiri.

Hann stýrði nokkrum útvarpsþáttum fyrir Ríkisútvarpið, meðal annars þættinum „Sunnudagskvöld með Svavari Gests“ 1964-1965. Árið 1966 giftist hann í annað sinn söngkonunni Ellý Vilhjálms. Þau eignuðust tvo syni, en annar þeirra er tónlistarmaðurinn Máni Svavarsson. Árið 1992 kom út sjálfsævisaga Svavars, *Hugsað upphátt*.

## Tilvísanir
Henderson

**Henderson** getur átt við:

* Henderson (Nevada), borg í Bandaríkjunum
* Henderson (Norður-Karólínu), borg í Bandaríkjunum
* Henderson (Pitcairn), eyju
Corpus Christi

**Corpus Christi** er borg í Texas í Bandaríkjunum. Þar bjuggu 317.863 manns árið 2020. Borgin er höfuðstaður Nueces-sýslu.

## Tilvísanir

## Tenglar
*
Greensboro

**Greensboro** er borg í Norður-Karólínu í Bandaríkjunum. Íbúafjöldinn árið 2020 var 299.035. Borgin er staðsett í Guilford-sýslu.

## Tilvísanir

## Tenglar
*
Nick Woltemade

**Nick Woltemade** (f. 14. febrúar 2002) er þýskur knattspyrnumaður sem spilar fyrir Newcastle United F.C. og þýska karlalandsliðið í knattspyrnu.

## Tilvísanir
Jóhanna G. Erlingsson

**Jóhanna Unnur Gissurardóttir Erlingsson** (26. janúar 1932 – 29. mars 2020) var íslenskt skáld, textahöfundur og þýðandi. Meðal þekktustu texta hennar eru „Ég einskis barn er“, „Jólasnjór“ og „Jólin alls staðar“. Hún þýddi meðal annars *[[Leynigarðurinn|Leynigarðinn]]* eftir Frances Hodgson Burnett og glæpasögur eftir Agöthu Christie og Mary Higgins Clark fyrir bókaútgáfuna Skjaldborg. Eiginmaður hennar var tónlistarmaðurinn Jón Sigurðsson. Þau eignuðust átta börn.

## Tilvísanir
Durham (Norður-Karólínu)

**Durham** er borg í Norður-Karólínu, Bandaríkjunum. Árið 2020 voru íbúar 283.506. Hún er staðsett í Durham, Wake og Orange-sýslu.

Í borginni má finna Duke-háskóla.

## Tilvísanir

## Tenglar
*
North Las Vegas

**North Las Vegas** er borg í Clark-sýslu, Nevada í Bandaríkjunum. Árið 2020 var íbúafjöldinn 262.527. Hún er staðsett á Las Vegas-stórborgarsvæðinu.

## Tilvísanir

## Tenglar
*
Lincoln (aðgreining)

**[[Lincoln]]** er borg á Englandi.

**Lincoln** getur einnig átt við:
* Abraham Lincoln, forseta
* Lincoln (Nebraska), borg í Bandaríkjunum
* Lincoln (fjárkyn)
* Lincolnhaf
Plano

**Plano** er borg í Texas, Bandaríkjunum. Íbúafjöldinn var 285.494 árið 2020. Borgin er staðsett í Collin og Denton-sýslu, og er hluti af stórborgarsvæði Dallas-Fort Worth-Arlington.

## Tilvísanir

## Tenglar
*
Chula Vista

**Chula Vista** er borg í Kaliforníu, Bandaríkjunum. Árið 2020 voru íbúar 275.487. Borgin er staðsett í San Diego-sýslu og á stórborgarsvæði San Diego.

## Tilvísanir

## Tenglar
*
3. deild karla í knattspyrnu 1984

**3. deild karla í knattspyrnu** var haldin í nítjánda sinn árið **1984**. Líkt og árið áður var keppt í tveimur landshlutaskiptum riðlum, suðvestur og norðaustur, þar sem neðsta lið hvors riðils skyldi falla niður um deild. Vegna óhagstæðrar dreifingar voru liðin í suðvesturriðlinum níu talsins en aðeins sjö norðaustanmegin. Sigurlið riðlanna tveggja fóru beint upp um deild. Fylkir varð deildarmeistari en Leiftur hafnaði í öðru sæti.

## A-riðill: Suðvestur

## B-riðill: Norðaustur
Úrslit Norðausturriðils réðust ekki fyrr en í lok nóvember þegar dómstóll KSÍ sneri við úrskurði á lægra dómsstigi og dæmdi Val sigur í leik gegn Huginn sem fram fór 17. ágúst. Huginn vann leikinn 5:0 en taldist hafa notað ólöglegan leikmann.

Ákveðið var að lokum að ekkert lið skyldi falla úr riðlinum, þar sem Huginn hafði notað hinn ólöglega leikmann í góðri trú.

## Úrslitaleikir

## Heimildir
3. deild karla í knattspyrnu 1985

**3. deild karla í knattspyrnu** var haldin í tuttugasta sinn árið **1985**. Keppt í tveimur landshlutaskiptum riðlum, suðvestur og norðaustur. Átta lið léku í suðvesturriðlinum og skyldi efsta liðið fara upp um deild en það neðsta falla úr deildinni. Í norðausturriðli voru keppnisliðin níu talsins, toppliðið færðist upp um deild, en þar sem ákveðið hafði verið árið áður að ekkert lið félli vegna langvarandi kærumála varð úr að tvö neðstu liðin féllu í fjórðu deild. 
Selfyssingar urðu deildarmeistarar eftir sigur á Einherja í úrslitaeinvígi.

## A-riðill: Suðvestur

## B-riðill: Norðaustur

## Úrslitaleikir

## Heimildir
Fort Wayne

**Fort Wayne** er borg í Indiana í Bandaríkjunum. Íbúar voru 263.886 árið 2020 og er hún þar með næstfjölmennasta borg Indiana-fylkis. Borgin er staðsett í Allen-sýslu.

## Tilvísanir

## Tenglar
*
St. Petersburg (Flórída)

**St. Petersburg** er borg í Pinellas-sýslu, Flórída í Bandaríkjunum. Íbúar borgarinnar voru 258.308 árið 2020. 

Borgin er nefnd eftir Sankti Pétursborg í Rússlandi.

## Tilvísanir

## Tenglar
*
Toledo (Ohio)

**Toledo** er borg í Lucas-sýslu, Ohio í Bandaríkjunum. Íbúafjöldinn var 270.871 árið 2020. Borgin liggur við Erie-vatn.

## Tilvísanir

## Tenglar
*
Toledo (aðgreining)

**[[Toledo]]** er borg á Spáni.

**Toledo** getur einnig átt við:
* Toledo-hérað, hérað á Spáni
* Toledo (Ohio), borg í Bandaríkjunum
Laredo (Texas)

**Laredo** er borg í Texas, Bandaríkjunum. Árið 2020 var íbúafjöldinn 255.205. Borgin er staðsett í Webb-sýslu við landamæri Mexíkó.

## Tilvísanir

## Tenglar
*
Tomas Lindberg

**Tomas „Tompa“ Lindberg** (f. 16. október 1972 – 16. september 2025) var sænskur þungarokkssöngvari. Hann var einna þekktastur fyrir að vera söngvari At the Gates, frumkvöðlahljómsveit í melódísku dauðarokki en var meðlimur í mörgum öðrum hljómsveitum (Lock Up, Skitsystem, The Great Deceiver, Nightrage, The Crown).

Lindberg var líka kennari í samfélagsfræði . Hann lést árið 2025 úr krabbameini. 

## Tilvisanir
Sankti Helena, Ascension og Tristan da Cunha

**Sankti Helena, Ascension og Tristan da Cunha** er bresk hjálenda í Suður-Atlantshafi myndað úr eyjunum Sankti Helenu, Ascension og eyjaklasanum Tristan da Cunha. Hjálendan nefndist Sankti Helena og hjálendur til 1. september 2009 þegar ný stjórnarskrá tók gildi þar sem eyjarnar þrjár fengu jafna stöðu.

Aðaleyjan og stjórnarsetur hjálendunnar er eldfjallaeyjan Sankti Helena með yfir 4000 íbúa staðsett í hitabeltinu 1874 km vestan við strönd Afríku. Ascension er önnur lítil eldfjallaeyja sem er enn nær miðbaug en Sankti Helena. Þar er herstöð breska flughersins og rannsóknarstöðvar. Þar búa um 800 manns. Tristan da Cunha eru þrjár eldfjallaeyjar staðsettar miklu sunnar þar sem um 200 manns búa.

## Tilvísanir
3. deild karla í knattspyrnu 1986

**3. deild karla í knattspyrnu** var haldin í 21. sinn árið **1986**. Keppt í tveimur landshlutaskiptum riðlum, suðvestur og norðaustur. Átta lið hófu leik í hvorum riðli og skyldi efsta liðið fara upp um deild en þau tvö neðstu falla úr deildinni. Lið HV (Hauka-Vísis) dró sig úr keppni eftir aðeins fjórar umferðir og féll því aðeins eitt lið úr suðvesturriðlinum.

Leiftur Ólafsfirði varð deildarmeistari eftir sigur á ÍR í úrslitaleik.
## A-riðill: Suðvestur

## B-riðill: Norðaustur

## Úrslitaleikur

## Heimildir
Robert Redford

**Charles Robert Redford Jr.** (f. 18. ágúst 1936,  d. 16. september 2025) var bandarískur leikari og kvikmyndaleikstjóri.

Redford hlaut ein Óskarsverðlaun, BAFTA-verðlaun og fimm Golden Globe-verðlaun. 
Meðal þekktari kvikmynda Redfords eru myndir hans með leikaranum Paul Newman: *Butch Cassidy and the Sundance Kid* (1969) og *The Sting* (1973).  Árið 1980 vann hann Óskarsverðlaun fyrir leikstjórn myndarinnar *Ordinary People* 
Hann stofnaði The Sundance Institute árið 1981 sem heldur Sundance-kvikmyndahátíðina, fyrstu sjálfstæðu kvikmyndahátíðina í Bandaríkjunum.

## Tenglar
* Robert Redford a IMDB
*Bestu hlut­verk Roberts Redford: Sjarmatröll og skil­greiningin á kvik­mynda­stjörnu - Vísir

## Tilvísanir
Andkristur (bók)

**Andkristur** (*Der Antichrist* á frummálinu) er bók eftir þýska heimspekinginn Friedrich Nietzsche. Bókin kom fyrst út árið 1895 á þýsku þrátt fyrir að vera skrifuð 7 árum áður, 1888.

## Innihald bókarinnar
Bókin er ádeila á kristni og trú í heild sinni. Nietzsche segir í formála bókarinnar að bókin tilheyri fæstum til lesturs, og að hugsanlega hafi enginn verið fæddur enn sem geti skilið bókina á þeim tíma sem hún er skrifuð."Það kunna að vera þeir sem skilja Zaraþústra minn: Hvernig gæti ég ruglað sjálfum mér saman við þá sem nú til dags ná eyrum manna? Aðeins dagurinn eftir morgundaginn tilheyrir mér. Sumir fæðast að sér látnum. Skilyrði þess að mega skilja, og þá óhjákvæmilega, þekki ég fullvel. Til að þola alvarleika minn og ástríðu verður maður að búa sjálfur yfir slíkum heiðarleika í andans málum að jaðri við hörku"í verkum Nietzsches er mikið fjallað um viljann til valds, dyggð, dugnað og veikleika, það er engin undantekning varðandi þetta í þessari bók, heldur byrjað Nietzsche á því að leggja um innihald bókarinnar með því að segja frá því að vald sé í grunninn það sem maðurinn sækist í og allur annar vilji sé mótsögn við mannlegt eðli. Hann tengir þetta við Kristni sem auðvitað gengur mikið út á að ekki sækjast sérstaklega í vald heldur jafnrétti."Hvað er slæmt? Allt sem sprettur af veikleika. Hvað er hamingja? Sú tilfinning að valdið aukist, að mótstaða sé yfirstigin. **Ekki** ánægja, heldur meira vald; umfram allt **ekki** friður, heldur stríð; **ekki** dyggð, heldur dugnaður. Hinir Veiku og misheppnuðu eiga að farast: fyrsta regla mannkærleika **okkar.** Og þeir ættu að fá til þess aðstoð. Hvað er skaðlegra en nokkur löstur? Virk meðaumkun með öllum misheppnuðum og aumum - Kristindómurinn."

## Tenglar

*  á Project Gutenberg - Ensk útgáfa
*  á Project Gutenberg - Finnsk útgáfa
* Heimspekivefur HÍ (Friedrich Nietzsche)
* Andkristur  frá Forlaginu - Íslensk útgáfa
Winston-Salem

**Winston-Salem** er borg í Norður-Karólínu í Bandaríkjunum. Íbúar voru 249.545 árið 2020. Borgin er staðsett í Forsyth-sýslu.

## Tilvísanir

## Tenglar
*
Fort Lauderdale

**Fort Lauderdale** er strandborg í Broward-sýslu, Flórída í Bandaríkjunum. Íbúar borgarinnar voru 182.760 árið 2020.

## Tilvísanir

## Tenglar
*
Port St. Lucie

**Port St. Lucie** er borg í Flórída í Bandaríkjunum. Þar bjuggu 204.851 manns árið 2020. Borgin er staðsett í St. Lucie-sýslu.

## Tilvísanir

## Tenglar
*
Chesapeake

**Chesapeake** er borg í Virginíu í Bandaríkjunum. Íbúafjöldinn var 249.422 árið 2020. Borgin var stofnuð árið 1963.

## Tilvísanir

## Tenglar
*
Garland (Texas)

**Garland** er borg í Texas, Bandaríkjunum. Íbúar voru 246.018 árið 2020. Borgin er staðsett norðaustur af Dallas, á Dallas–Fort Worth stórborgarsvæðinu.

## Tilvísanir

## Tenglar
*
Hialeah

**Hialeah** er borg í Miami-Dade-sýslu, Flórída í Bandaríkjunum. Íbúar borgarinnar voru 223.109 árið 2020.

## Tilvísanir

## Tenglar
*
Frisco

**Frisco** er borg í Texas í Bandaríkjunum. Þar bjuggu 200.509 árið 2020. Borgin er staðsett í Collin og Denton-sýslu, og á Dallas–Fort Worth stórborgarsvæðinu.

## Tilvísanir

## Tenglar
*
Richmond

**Richmond** getur átt við:

* Richmond (Virginíu), borg í Bandaríkjunum
* Richmond (Kaliforníu), borg í Bandaríkjunum
* Richmond (Breska-Kólumbíu), borg í Kanada
* Richmond upon Thames (borgarhluti), hverfi í London
* Richmond (Norður-Yorkshire), kaupstaður á Englandi
Richmond (Kaliforníu)

**Richmond** er borg í Kaliforníu, Bandaríkjunum. Þar bjuggu 116.448 manns árið 2020. Borgin er staðsett í Contra Costa-sýslu við austurströnd San Francisco-flóa.

## Tilvísanir

## Tenglar
*
Guðmundur Bjarnason

**Guðmundur Bjarnason** (f. 9. október 1944) er fyrrverandi alþingismaður og ráðherra fyrir hönd Framsóknarflokksins. Hann sat á Alþingi frá 1979 til 1999 í kjördæmi Norðurlands eystra, enn á þeim árum var hann Heilbrigðis- og tryggingamálaráðherra 1987–1991 og landbúnaðar- og umhverfisráðherra 1995–1999. 

## Æviágrip
Guðmundur Bjarnason fæddist 9. október 1944 á Húsavík. Foreldrar Guðmundar voru þau Bjarni Stefánsson (F. 10. ágúst 1898, D. 22. janúar 1977) bifreiðarstjóri og verslunarmaður og kona hans Jakobína Jónsdóttir (F. 26. september 1908, D. 8. febrúar 1992) húsmóðir. 

Árið 1963 hlaut Guðmundur Bjarnason Samvinnuskólapróf,  eftir það starfaði hann við Kaupfélag Þingeyinga á Húsavík 1963–1967, á þeim tíma kynntist hann maka sínum Vigdísi Gunnarsdóttur (F. 21. desember 1944). Þau eignuðust þrjár dætur saman. Eftir það starfaði hann við útibú Samvinnubanka Íslands á Húsavík 1967–1977 og útibússtjóri sama banka í Keflavík 1977–1980. Ásamt þessu var hann bæjarfulltrúi á Húsavík 1970–1977 og forseti bæjarstjórnar 1974–1977.

## Þing- og flokksstörf
Guðmundur Bjarnason var snemma formaður FUF á Húsavík 1966–1969 sem leiddi til þess að hann átti sæti í miðstjórn og framkvæmdastjórn og verið ritari Framsóknarflokksins 1983–1994 og varaformaður flokksins 1994–1998. 

## Tenglar
* Síða Guðmundar Bjarnasonar af Althingi.is  
* Listi yfir Frumvörp Guðmundar Bjarnasonar af Althingi.is
Cape Coral

**Cape Coral** er borg í Lee-sýslu, Flórída í Bandaríkjunum. Þar bjuggu 194.016 manns árið 2020.

## Tilvísanir

## Tenglar
*
Norfolk (Virginíu)

**Norfolk** er borg í Virginíu í Bandaríkjunum. Íbúafjöldinn var 238.005 árið 2020.

## Tilvísanir

## Tenglar
*
Westfjords Way Challenge

**Westfjords Way Challenge** er fimm daga hjólreiðakeppni í kringum Vestfirði á Íslandi. Keppnin er alls 954 km og skiptist í fjóra leggi sem eru á bilinu 211 til 254 km. Byrjunar- og endarpunkturinn er í Ísafjörður. Fyrsta keppnin var haldin í júní 2022 og hana unnu Lael Wilcox og Arnþór Gústavsson. Öfugt við sambærilegar keppnir snýst ekki allt um keppnina. Hver leggur inniheldur "menningarlegar" stöðvar þar sem keppendur þurfa að stöðva að minnsta kosti tveim þeirra í að lágmarki 20 mínútur. Tíminn er stöðvaður á meðan á heimsókn stendur og telst því ekki í heildartíma. Þetta er til að tengja þátttakendur við landið og landslagið sem þeir eru að keppa í. Stoppin geta verið við safn, heitar laugar, býli eða annað.&nbsp;&nbsp;

## Leggir

### Leggur 1
* Ísafjörður - Drangsnes - 254 km&nbsp;

### Leggur 2
* Drangsnes - Fellsströnd - 243 km&nbsp;

### Leggur 3
* Fellströnd - Patreksfjörður - 246 km&nbsp;

### Leggur 4
* Patreksfjörður - Ísafjörður - 211 km&nbsp;

## Sigurvegarar

## Tilvísanir

## Ytri tenglar
* Opinber vefsíða
Sigurmagnús

**Sigurmagnús** er íslenskt karlmannsnafn. Líklega hefur aðeins einn maður borið þetta nafn, Sigurmagnús Eyjólfsson, söðlasmiður í Árnessýslu (1876-1928).

## Tilvísanir
Norfolk (aðgreining)

**[[Norfolk]]** er sýsla á Englandi.

**Norfolk** getur einnig átt við:
* Norfolk (Virginíu), borg í Bandaríkjunum
* Norfolkeyju, ástralska eyju
* Norfolk-sýslu (Massachusetts), sýslu í Bandaríkjunum
Hrátt hljóð

***Hrátt hljóð*** er breiðskífa með rapparanum Bróðir BIG sem var gefin út 19. júlí 2017 af útgáfufyrirtækinu Birthday Boy Records. Útgáfutónleikar plötunnar voru haldnir 27. júlí 2017 á Prikinu.

## Lagalisti

## Tilvísanir
Með enga tengingu við tíðarandann

***Með enga tengingu við tíðarandann*** er breiðskífa með rapparanum Bróðir BIG og taktsmiðnum Brr the Beat Maker (Bjarni Rafn Ragnarsson) sem var gefin út 16. nóvember 2020 af útgáfufyrirtækinu Birthday Boy Records.

## Lagalisti

## Tilvísanir
Skíðavikan

**Skíðavikan** er hátíð sem haldin er árlega á Ísafirði vikuna fyrir páska. Hátíðin var fyrst haldin árið 1935 af Skíðafélagi Ísfirðinga.

## Tilvísanir

## Tenglar
*Vefur Skíðavikunnar
Santa Clarita

**Santa Clarita** er borg í Kaliforníu, Bandaríkjunum. Árið 2020 voru íbúar 228.673. Borgin er staðsett í Los Angeles-sýslu.

## Tilvísanir

## Tenglar
*
Fremont

**Fremont** getur átt við:

## Staðir
Í Bandaríkjunum:
* Fremont (Kaliforníu)
* Fremont (Nebraska)
* Fremont (Ohio)
ZeniMax Media

**ZeniMax Media Inc.** er bandarískt tölvuleikjafyrirtæki staðsett í Rockville í Maryland. Fyrirtækið var stofnað af Christopher Weaver og Robert A. Altman árið 1999 sem móðurfélag tölvuleikjaframleiðandans Bethesda Softworks sem Weaver hafði stofnað árið 1986. Félagið á tölvuleikjaverin Bethesda Game Studios (*[[The Elder Scrolls]]*, *[[Fallout]]* og *[[Starfield]]*), id Software (*[[Doom]]*, *[[Quake]]* og *[[Rage]]*), Arkane Studios (*[[Dishonored]]*, *[[Prey]]*, og *[[Redfall]]*), MachineGames (*[[Wolfenstein]]*), og ZeniMax Online Studios (*The Elder Scrolls Online*). Microsoft keypti ZeniMax árið 2021 fyrir 8,1 milljarða dala. Það heyrir nú undir tölvuleikjadeild Microsoft, Microsoft Games.

## Tilvísanir
Bróðir BIG

**Birkir Kristján Guðmundsson** (f. 10. desember 1991), betur þekktur sem **Bróðir BIG**, er íslenskur rappari og tónlistarmaður af Seltjarnarnesi. Hann vakti fyrst athygli með sinni fyrstu breiðskífu, *[[Hrátt hljóð]]* (2017), og síðar kom út samvinnuplata með Brr the Beat Maker, *[[Með enga tengingu við tíðarandann]]* (2020), undir listamannanafninu BRRóðir BIG.

## Hljóðritaskrá

### Breiðskífur

* *[[Hrátt hljóð]]* (2017)
* *[[Með enga tengingu við tíðarandann]]* (með Brr the Beat Maker) (sem BRRóðir BIG) (2020)

### Smáskífur

* „Get ég fengið vitni?“ (með Brr the Beat Maker, Kött Grá Pjé, DJ Bricks) (2020)
* "Eðall" (2021)

## Tilvísanir


## Tenglar

* Bróðir BIG á YouTube
* Bróðir BIG á SoundCloud
* Bróðir BIG á Spotify
McKinney

**McKinney** er borg í Texas í Bandaríkjunum. Íbúar voru 195.308 árið 2020. Borgin er staðsett í Collin-sýslu á Dallas–Fort Worth stórborgarsvæðinu.

## Tilvísanir

## Tenglar
*
Manchester (New Hampshire)

**Manchester** er fjölmennasta borg New Hampshire-fylkis í Bandaríkjunum. Íbúafjöldinn var 115.644 árið 2020. Borgin er höfuðstaður Hillsborough-sýslu.

## Tilvísanir

## Tenglar
*
Manchester (aðgreining)

**[[Manchester]]** er borg á Englandi.

**Manchester** getur einnig átt við:

## Staðir
Á Englandi:
* Stórborgarsvæðið Manchester

Í Bandaríkjunum:
* Manchester (Connecticut)
* Manchester (Iowa)
* Manchester (New Hampshire)

## Íþróttir
* Manchester City F.C., knattspyrnulið
* Manchester United F.C., knattspyrnulið

## Annað
* Háskólinn í Manchester
Hljómplötuútgáfan

**Hljómplötuútgáfan** var íslenskt tónlistarframleiðslufyrirtæki og umboðsfyrirtæki sem starfaði frá 1967 til 1981. Fyrirtækið var upphaflega stofnað utan um útgáfu plötunnar *[[Rannveig og Krummi]]* árið 1967. Stofnendur voru allir starfsmenn Sjónvarpsins; Hinrik Bjarnason, Andrés Indriðason og Jón Þór Hannesson. Árið 1975 keyptu Magnús Kjartansson og Jón Ólafsson Hljómplötuútgáfuna, en þeir áttu fyrir útgáfufyrirtækið Júdas sem rann saman við útgáfuna. Hljómplötuútgáfan gaf meðal annars út plötur Ríó tríós, Ruth Reginalds, Brunaliðsins og Brimklóar. Árið 1978 tók fyrirtæki Jóns Skífan við dreifingu fyrir útgáfuna og eftir að hún var lögð niður 1982 hóf Skífan sjálfstæða hljómplötuútgáfu.

## Listi yfir plötur

## Tilvísanir
Lystisnekkjan Gloría

***Lystisnekkjan Gloría*** er kassetta með ljóðaupplestri sem Grammið gaf út árið 1986. Árið áður hafði Grammið gefið út sams konar kassettu með titlinum *[[Fellibylurinn Gloría]]*. Á kassettunni lesa nokkrir flytjendur eigin ljóð og annarra, ýmist með eða án tónlistarundirleiks. Þau sem fluttu ljóð á kassettunni voru Anton Helgi Jónsson, Björk Guðmundsdóttir, Geirlaugur Magnússon, Þór Eldon, Einar Már Guðmundsson, Sjón og Steinþór Stefánsson. Undirleikur var eftir Björk, Sigtrygg Baldursson, Bubba Morthens og Halldóru Geirharðsdóttur.
## Tilvísanir
Modesto

**Modesto** er borg í Kaliforníu, Bandaríkjunum. Íbúafjöldinn árið 2020 var 218.464. Borgin er staðsett í Miðdal, 109 km sunnan við Sacramento. Hún er höfuðstaður Stanislaus-sýslu.

## Tilvísanir

## Tenglar
*
Fontana (Kaliforníu)

**Fontana** er borg í Kaliforníu í Bandaríkjunum. Íbúafjöldinn árið 2020 var 208.393. Borgin var stofnuð árið 1913 og er staðsett í San Bernardino-sýslu.

## Tilvísanir

## Tenglar
*
Fontana

**Fontana** getur átt við:

* Fontana (Kaliforníu), borg í Bandaríkjunum
* Fontana (Gozo), sveitarfélag á Möltu
Moreno Valley

**Moreno Valley** er borg í Riverside-sýslu, Kaliforníu í Bandaríkjunum. Þar bjuggu 208.634 árið 2020. Borgin er staðsett á Los Angeles-stórborgarsvæðinu.

## Tilvísanir

## Tenglar
*